AIŠKINAMASIS RAŠTAS

Dėl savivaldybės nekilnojamojo turto nurašymo, išardymo ir likvidavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinto nereikalingu arba netinkamu (negalimu) naudoti komisija 2017 m. kovo 8 d. nereikalingų arba netinkamų (negalimų) naudoti daiktų apžiūros pažymomis Nr. S17-21(I8), Nr. S17-22(I9), S17-23(I10), S17-24(I11), S17-25(I12), S17-26(I13), S17-27(I14), S17-28(I15) pripažino netinkamais (negalimais) naudoti 8 statinius, esančius Molėtų r. sav., Inturkės sen., Pagaluonės k. Komisija pateikė Molėtų rajono savivaldybės administracijai siūlymą nurašyti 7 statinius, nes tai yra statinių, nusidėvėjusių fiziškai ir (funkciškai) technologiškai, keliančių pavojų aplinkiniams ir teršiančių teritorijas, liekanos. Šie statiniai teismo buvo pripažinti bešeimininkiais ir perduoti Savivaldybės nuosavybėn. Savivaldybės administracija, pasinaudodama Europos Sąjungos fondų lėšomis, ketina šiuos statinius likviduoti ir sutvarkyti teritorijas.

Molėtų rajono savivaldybės administracijos direktoriaus 2017 m. kovo 20 d. įsakymu Nr. B6-211 statiniai buvo pripažinti netinkamais (negalimais) naudoti, nes yra nusidėvėję fiziškai ir (funkciškai) technologiškai

Prie sprendimo pridedama pastatų išdėstymo schemos, nereikalingų arba netinkamų (negalimų) naudoti daiktų apžiūros pažymos, turto valdytojo įsakymas.

Parengto sprendimo projekto tikslas – nurašyti pripažintus netinkamais (negalimais) naudoti Molėtų rajono savivaldybei nuosavybės teise priklausančius ir šiuo metu Molėtų rajono savivaldybės administracijos patikėjimo teise valdomus statinius, juos išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 13.1.1 papunkčiai;

Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 8.1, 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantį turtą nurašius, statiniai bus išardyti ir likviduoti panaudojant Europos Sąjungos fondų lėšas.

Neigiamos pasekmės – savivaldybė turės prisidėti savo lėšomis 15 proc.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Statinių išardymui ir likvidavimui reikalingos lėšos – 15 proc. griovimo darbų vertės, kuri paaiškės, pasibaigus rangovo parinkimo konkurso procedūroms.

**6. Vykdytojai, įvykdymo terminai**

Molėtų rajono savivaldybės administracija